Diari Oficial de la Generalitat Valenciana


Sumari del DOGV 5118, del 20-10-2005 (2005/11937)

Informació pública de la modificació puntual número 2 d'ordenació detallada del Pla General de Teulada.
-------------------------------------------------------------------------------------------------------

### Dades del document

Número de DOGV
:   5118

Data del DOGV
:   20-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11544


Organisme emissor
:   Ajuntament de Teulada

Tipus de document
:   Anunci

Informació pública de la modificació puntual número 2 d'ordenació detallada del Pla General de Teulada. [2005/M11451]
  
L'Ajuntament en Ple, en la sessió celebrada amb caràcter ordinari el dia 6 d'octubre de 2005, va acordar sotmetre a informació pública, per mitjà d'inserció del corresponent anunci en el Diari Oficial de la Generalitat Valenciana i en un periòdic d'àmplia difusió en la localitat, i per un termini d'un mes, comptat des del següent al de publicació del present en el DOGV, la modificació puntual número 2 d'ordenació detallada del Pla General de Teulada, durant el qual podrà ser examinat per totes les persones que es consideren afectades o interessades i formular al·legacions i observacions que estimen pertinents.
  
La finalitat de la present modificació es conté en les determinacions següents:
  
a) Correcció d'errors de terminació de vial, de conformitat amb el conveni subscrit amb Ignacio Blanco per a l'assumpció de la titularitat de la xarxa de sanejament que discorrix per la propietat del senyor Blanco (Càmping Moraira), i establiment de servitud de col·lector des del carrer de la Serra de la Carrasca fins al carrer del Port Pajares, subscrit el 25 de març de 2003.
  
b) Esmena per omissió de determinacions de caràcter detallat del pla parcial el Pinar, antic sector P-20.
  
c) Correcció d'error per modificació del tram viari carrer de la Serra Mariola i disseny de la trama viària que contempla el Pla General d'Ordenació Urbana de 1986 als efectes de respectar la llicència d'edificació atorgada el 2 de desembre de 2003 (exp. obres núm. 316/2003) a Fernando Marín Collado.
  
d) Modificació en la zona d'ordenació AIS, de les següents determinacions:
  
Fites.
  
Regulació divisió horitzontal tombada.
  
Regulació grau i situació de l'ús comercial en parcel·les iguals o superiors a 5.000 m²s.
  
S'autoritza l'ús comercial (TC) en situació d'ús «c» i «d» (art. 4.3) a les edificacions existents legalment, en l'entrada en vigor del pla, que tinguen com a front de façana la carretera CV-746 Moraira-Calp.
  
e) Modificació en la zona d'ordenació industrial en illa (INM) i industrial aïllada (INA) de les següents determinacions:
  
- Permetre la situació «c» per a les activitats de transformació, manufactura, magatzems i tallers de reparació, i per a les superfícies comercials tipus A.
  
f) Esmena d'error material de les altures de la illa carrer d'Eivissa - carrer de Tenerife, ajustant-les a les determinacions que contempla a estos efectes la zona d'ordenació per a eixes tres illes que és de tres altures.
  
g) Modificar el percentatge d'ocupació de la zona d'ordenació ADO.
  
Per a las zones consolidades per la urbanització el percentatge d'ocupació serà del 100%.
  
Per a les noves àrees o àmbits de desenvolupament detallat el percentatge d'ocupació serà del 75%.
  
h) Grafiar el vial carrer del Presseguer que per error suprimix el Pla General de 2004.
  
i) Esmena d'error sector UZE-2 consistent en la qualificació de sòl terciari d'una parcel·la que per error el Pla General qualifica d'equipament.
  
j) Permetre en el sòl no urbanitzable comú per a aquells habitatges de caràcter unifamiliar que estiguen legalment edificats que puguen construir una piscina que no excedisca de 55 m² de làmina d'aigua, inclosa la coronació, sense que aquests puguen ser elevats, és a dir, que l'obra de fàbrica no podrà excedir de la rasant natural del terreny o abancalament substitutiu.
  
Es determina, així mateix, la suspensió de llicències urbanístiques i de programació d'aquells terrenys en què el projecte exposat al públic estiga en contradicció amb el vigent, de conformitat amb el que establix l'article 152 del Reglament de Planejament de la Comunitat Valenciana.
  
L'expedient sotmés a informació pública es troba exposat en les dependències de les oficines tècniques d'urbanisme de l'Ajuntament de Teulada en dies i hores hàbils.